

**Crna Gora**

**SKUPŠTINA GLAVNOG GRADA - PODGORICE**

**ODBOR ZA IZBOR I IMENOVANJA**

Broj: 02-016/21- 803

Podgorica, 21.septembar 2021. godine

               Na osnovu člana 21 Odluke o osnivanju Savjeta za razvoj i zaštitu lokalnu samouprave Glavnog grada (“Sl. list Crne Gore – opštinski propisi”, broj 31/19) i  člana 11 Odluke o obrazovanju radnih tijela Skupštine Glavnog grada – Podgorice (»Službeni list CG – opštinski propisi», broj 31/19), Odbor za izbor i imenovanja Skupštine Glavnog grada – Podgorice,ponovo objavljuje –

**J A V N I  P O Z I V**

**za predlaganje kandidata za jednog člana Savjeta za razvoj i zaštitu lokalne samouprave Glavnog grada**

**1.** Savjet za razvoj i zaštitu lokalne samouprave Glavnog grada (u daljem tekstu Savjet) preduzima mjere za unapređenje rada lokalne samouprave.

U ostvarivanju svojih prava i dužnosti Savjet može podnositi inicijativu za donošenje, izmjene i dopune zakona i drugih propisa kojima se uređuje lokalna samouprava, slobode i prava građana Glavnog grada, položaj, prava i dužnosti Glavnog grada, kao i predlog za zaštitu Ustavom i zakonom utvrđenih prava i dužnosti Glavnog grada, zaštitu sloboda i prava lokalnog stanovništva i podizanje nivoa kvaliteta javnih usluga.

**2.**  Savjet ima predsjednika i šest članova. Savjet se bira iz redova istaknutih i uglednih građana Glavnog grada i stručnjaka iz oblasti lokalne samouprave, planiranja prostora i izgradnje objekata, strateškog planiranja, privrede i društvene djelatnosti.

Pod istaknutim i uglednim građanima i stručnjacima, smatra se:

- akademsko osoblje ustanova za visoko obrazovanje i naučnih ustanova koje se bavi razvojem znanja u propisanim oblastima,

- članovi odgovarajućih strukovnih komora,

- priznati stručnjaci koji imaju reference u utvrđenim oblastima,

- članovi reprezentativnog udruženja poslodavaca,

- građani Glavnog grada kojima je uručeno javno priznanje u skladu sa Statutom Glavnog grada.

**3.**  Za člana Savjeta ne mogu biti birani:

- izabrani predstavnici i funkcioneri u smislu odredaba Etičkog kodeksa za izabrane predstavnike i funkcionere u lokalnoj samoupravi Glavnog grada,

- izabrana, imenovana ili postavljena lica u državnim organima i organima uprave, odnosno javnim preduzećima i službama čiji je osnivač Vlada Crne Gore,

- funkcioneri političkih partija (predsjednici partija, članovi predsjedništva, njihovi zamjenici, članovi izvršnih i glavnih odbora i drugi partijski funkcioneri),

- lica protiv kojih se vodi krivični postupak ili koja se nalaze u kaznenoj evidenciji,

- bračni drugovi lica iz alineje 1 do 5 ovog člana ili lica koja se sa njima nalaze u srodstvu u pravoj liniji, bez obzira na stepen srodstva.

**4.** Na sjedniciSkupštine Glavnog grada- Podgorice,donijeto je Rješenje o imenovanju Savjeta za razvoj i zaštitu lokalne samouprave Glavnog grada broj: 02-030/19-2779 od 28.novembra 2019.godine.Nakon što je članica Savjeta prof.dr Vesna Maraš podnijela ostavku na ovu funkciju, Skupština Glavnog grada-Podgorice je istu konstatovala na sjednici održanoj 4.maja 2021.godine.

**5.**  Člana Savjeta predlažu strukovna udruženja*.*Predlog kandidata mora biti obrazložen i sadržati pisanu saglasnost kandidata sa predlogom.

**6.** Članu Savjeta prestaje funkcija prije isteka mandata:

* ostavkom
* promjenom prebivališta,
* trajnim gubitkom sposobnosti za vršenje funkcije,
* U navedenim slučajevima, Skupština svojim aktom konstatuje prestanak funkcije.

**7.** Radno tijelo je dužno da objavi javni poziv za predlaganje kandidata

za člana Savjeta u roku od 15 dana od dana prestanka funkcije ili razrješenja prije isteka mandata.Mandat novoizabranogčlana Savjetatraje do isteka mandata Savjeta.

**8.** Rok za predlaganje kandidata je 15 dana od dana objavljivanja javnog poziva.

**9.** Predlozi za kandidata za člana Savjeta za razvoj i zaštitu lokalne samouprave Glavnog grada - Podgorice podnose se Odboru za izbor i imenovanja Skupštine Glavnog grada - Podgorice, ulica Njegoševa 20.

Javni poziv će se objaviti u dnevnom listu ″Pobjeda″ i na web sajtu Glavnog grada – Podgorice (www.podgorica.me).

**NAPOMENA**: Bliže infomacije u vezi sa javnim pozivom mogu se dobiti u Službi Skupštine, tel.482 - 051.

**PREDSJEDNIK ODBORA,**

**mr Mihailo Anđušić s.r**